Die vinger is ietwat beter, maar of dit toegeskryf kan word aan die behandeling of aan die feit dat die senuwees dalk afgevrot is sal ek eers more kan bepaal as ek die anti-biotiese pleister afhaal. Intusssen sit ek hier met my vinger in my oor, by wyse van aangepaste eufemistiese spreke. Ietwat gatvol (is dit ‘n sinspeling?) oor my onaktiwiteit ten opsigte van die daaglikse huisjoppies soos skottelgoedwas ensovoorts. Ek is nie ‘n uithalerkok nie, soos ‘n vorige blog getuig, maar dit kos nou ook nie blou lint kulinêre vermoëns om die groente te skil en tjop terwyl Vroukie die fyner biznis aan ‘n dooie hoender doen nie. En jy sal my ook nie die skrik op die lyf jaag met ‘n hoop skottelgoed nie. In ‘n vorige lewe was ek dalk die skottelgoedwasser in die kombuis van Josef die dromer se bakker en skinker. ‘n Minderwaardige posisie, nie eens ‘n nagmerrie werd nie. Maar dan is ek ook ‘n beskeie mens sonder aspirasies na hoë ampte. Kyk nou net wat het van die arme bakker geword, of was dit nou die skinker?
“Surpraais Vroukie! Kyk, ek het vir jou die skottelgoed gewas!!”
“Ag Lewies, jy moes nie!”
&larr Mira se eerste les in consumerism
12 antwoorde op So maak mens
Ek’s bevrees jy gaan verbaas wees oor die moerse litteken wat daai klein spinnekop bytjie gaan los Lewies! Maar hulle sê darem vrouens dink scars is sexy. 🙂
ps – ek hoop daar wag ‘n beloning vir al die swoeg en sweet …
Berwick het gesê op Mei 14, 2010
loudavisi het gesê op Mei 14, 2010
Lekker Lewies skrywe, Lewies!
Soos net jy kan.
Pst…gooi biekie Coke onder in ‘n aangebrande pot en laat staan oornag.
En as dit werk, dink daaroor wat Coke aan mens se binnegoed kan doen.
Seker nie so erg as wat ‘n spinnekop aan ‘n vinger kan doen nie.
Jy maak my sommer lus vir skottelgoed was!
Papegaaislaai het gesê op Mei 15, 2010
En die fosfaat in Coke wat weer uitgepiepie word is vandag een van vele besoedelings in waterbronne.
Ek score lekker brownie ‘me-time’ punte met skottelgoed was. My broer is al 20 jaar getroud en hy snap nou nog nie daardie een nie, maar dan weer, hy vat ‘me-time’ soos hy lus kry.
kerneelsie het gesê op Mei 15, 2010
Uhm… Daar is nog iets wat nie gedoen is nie. Die afdroogdoek moet met groenseep ingesmeer word voor die kombuis REGTIG skoon is. NIE Jik nie. Ma se blou afdroogdoeke is nou pienk.
Ma hou nie van pienk nie.
Mooi naweek oom Lewis.
Zaskia het gesê op Mei 15, 2010
Ek haat skottelgoed was!!! Hoop jy het ‘n lekker naweek!!!
katrina het gesê op Julie 3, 2010
Bwahahaaa… ‘skies Lewies, dat ek nou eers so ‘n bietjie teruglees, maar aangesien ek die vingersage ook gemis het, kon ek die versoeking nie weerstaan om bietjie op te vang nie! O ja, die opskrif, natuurlik, laat my aan Esme en Jan van toentertyd dink. Ek kan nie ‘n enkele ding onthou van wat hulle ooit in die program gedoen of gese het nie!
pasella het gesê op Julie 3, 2010
Wjelkom Katrina, altyd wjelkom! Gaaf om jou te kon terugvoer na die ou dae!